Diari Oficial de la Generalitat Valenciana


Sumari del DOGV 4329, del 05-09-2002 (2002/9382)

Informació pública de l'aprovació del padró de cobrança i les liquidacions de les quotes del recurs de cambra permanent referides a l'impost sobre activitats econòmiques corresponent a 2001, així com les liquidacions de les quotes del recurs de cambra permanent referides a l'impost sobre la renda de les persones físiques corresponent a 2000.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4329

Data del DOGV
:   05-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9382


Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública de l'aprovació del padró de cobrança i les liquidacions de les quotes del recurs de cambra permanent referides a l'impost sobre activitats econòmiques corresponent a 2001, així com les liquidacions de les quotes del recurs de cambra permanent referides a l'impost sobre la renda de les persones físiques corresponent a 2000. [2002/A9382]
  
De conformitat amb el que disposa l'article 39 del Reglament General de les Cambres Oficials de Comerç Indústria i Navegació d'Espanya, aprovat pel Decret 1.291/1974, de 2 de maig, i l'article 64 del Reglament de Règim Interior de la Cambra Oficial de Comerç, Indústria i Navegació de Castelló, es fa saber als seus electors que el Comité Executiu, en la sessió del dia 19 de desembre de 2001, va aprovar el padró de cobrança així com les liquidacions de les quotes del recurs de cambra permanent referides a l'impost sobre activitats econòmiques corresponent a 2001, i el Comité Executiu també va aprovar, en la sessió del dia 11 de juliol de 2002, el padró de cobrança, així com les liquidacions de les quotes del recurs de cambra permanent referides a l'impost sobre activitats econòmiques corresponent a 2000, i també s'ha acordat la iniciació des del dia 9 de setembre de 2002 del període voluntari de cobrança de les quotes del recurs de cambra permanent girades en les garanties, formes i terminis que disposen els articles 12, 13 i 14, i disposicions transitòries tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació, i l'article 62 de la secció quarta de la Llei de Pressupostos Generales de l'Estat per a 1997, en relació amb l'impost sobre activitats econòmiques, impost sobre la renda de les persones físiques i impost de societats satisfets pels contribuents que hagen exercit activitats a la demarcació de l'esmentada corporació, és a dir, tota la província de Castelló.
  
Amés, per a facilitar el pagament de les esmentades quotes en període voluntari, la Cambra Oficial de Comerç, Indústria i Navegació de Castelló notificarà individualment i respectivament a tots els seus electors les liquidacions girades per cada un dels esmentats conceptes del recurs de cambra permanent, enviant una notificació rebut on constaran les dades d'identificació del deute, així com el termini de pagament en període voluntari i les entitats on puga efectuar-se l'ingrés; a més, inclourà la indicació de la normativa legal en què es basa la quota girada i els recursos que es poden interposar en cas de disconformitat amb ella.
  
Finalitzat el termini de pagament voluntari en la data que correspon, d'acord amb les notificacions individuals efectuades, les quotes pel recurs de cambra permanent no satisfetes s'exigiran per la via administrativa de constrenyiment a través de l'Agència Estatal de l'Administració Tributària amb imposició dels recàrrecs, interessos i costes que pertoquen, tot això de conformitat amb l'esmentada Llei 3/1993, de 22 de març, i amb la Resolució de 19 d'octubre de 1993 (Boletín Oficial del Estado de 10 de novembre), que publica el Conveni d'1 d'octubre de 1993, de prestació de servicis de l'esmentada Agència Estatal d'Administració Tributària en matèria de recaptació en via executiva dels ingressos de dret públic propis de les cambres.
  
Castelló de la Plana, 20 d'agost de 2002.- El president: Salvador Martí Huguet. El secretari general en funcions: Vicente Casañ Casañ.